Diari Oficial de la Generalitat Valenciana


Sumari del DOGV 6571, del 22-07-2011 (2011/8114)

Informació pública del Projecte de Reparcel·lació del Sector PP-15 Poble Nou.
-----------------------------------------------------------------------------

### Dades del document

Número de DOGV
:   6571

Data del DOGV
:   22-07-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/8114


Data del document
:   05-07-2011

Organisme emissor
:   Ajuntament de la Vila Joiosa

Tipus de document
:   Anunci

Descriptors 

:   * Vila Joiosa, la
    * pla d'urbanisme
    * administració local

Informació pública del Projecte de Reparcel·lació del Sector PP-15 Poble Nou. [2011/8114]  
Per mitjà d'aquest edicte es fa públic que l'alcalde, Jaime Lloret Lloret, en data 28 de juny de 2011, ha dictat la Resolució 2817 que en la seua part dispositiva literalment expressa:   
«...  
Per tot això, resolc:  
Primer. Sotmetre a informació pública:  
- El Projecte de Reparcel·lació del Sector PP-15 presentat per Joaquín Barceló Llorens, en representació de l'Agrupació d'Interés Urbanístic Antoneta PP-15, mitjançant registre d'entrada núm. 6022 de 8 d'abril de 2011.  
- Les certificacions expedides pel registrador de la propietat de la Vila Joiosa sobre domini, càrregues, gravàmens i afeccions de 05.04.2011, de 21.03.2011 i de 08.06.2011.  
- L'informe jurídic emés en data 27 de maig de 2011.  
- El corresponent pla informatiu, que mostra l'evolució històrica de la realitat física, presentat per registre d'entrada número 9804/2011 de 17 de juny.  
La informació pública es convoca en les mateixes condicions de publicitat, forma i termini que regulen els articles 177 de la Llei Urbanística Valenciana i 416 del Reglament d'Ordenació i Gestió Territorial i Urbanística. Per la qual cosa serà procedent:  
A. Notificació a tots els titulars que s'acredite que puguen tindre algun dret real sobre els immobles afectats per la reparcel·lació forçosa esmentada en aquesta resolució.  
B. Expedir edicte d'informació pública que es farà públic en el Diari Oficial de la Comunitat Valenciana així com en la pàgina web municipal, amb l'avís que es poden formular al·legacions que es presentaran en el Registre General d'Entrada d'aquest Ajuntament, situat al carrer Major, núm. 14. El període d'informació pública serà d'un mes a comptar des de la publicació de l'anunci en el Diari Oficial de la Comunitat Valenciana.  
C. La documentació estarà a disposició de tots els interessats a les oficines situades al carrer de Cristóbal Galiana, s/n, en horari de 09.00 a 13.00 hores.  
Segon. Per al cas que aparega algun titular registral no tingut en compte en l'elaboració del projecte de reparcel·lació i per a aquells que resulten afectats per modificacions acordades després del període d'informació pública, se'ls conferirà el tràmit d'audiència per 15 dies, sense necessitat d'un nou tràmit d'informació pública ...».  
Contra aquesta resolució no pot interposar-se cap recurs administratiu ni jurisdiccional, per constituir un acte de tràmit que no decideix directament ni indirectament el fons de l'assumpte, no determina la impossibilitat de continuar el procediment i no produeix indefensió o perjudici irreparable a drets i interessos legítims.  
Cosa que faig pública per a complir el que estableix l'article 177 de la Llei 16/2005, de 30 de desembre, de la Generalitat, Urbanística Valenciana i l'article 416 del Reglament d'Ordenació i Gestió Territorial i Urbanística Valenciana aprovat pel Decret 67/2006, de 19 de maig, del Consell.  
  
La Vila Joiosa, 5 de juliol de 2011.- El regidor de Foment Econòmic i Sostenible: Jerónimo Lloret Selles.